9. ΝΟΜΟΘΕΤ. ΔΙΑΤΑΓΜΑ υπ' αριθ. 1428 της 11/18 Μαΐου 1918 (ΦΕΚ Α' 108) Περί ορισμού τόπου διαμονής αξιωματικών αποτάκτων, αποστράτων κλπ. Άρθρον μόνον.-Δια λόγους δημοσίας ασφαλείας, δύναται εν εμπολέμω καταστάσει του Κράτους, ο Υπουργός των Στρατιωτικών να ορίζη εντός του Κράτους τον τόπον της διαμονής των εν διαθεσιμότητι και αργία αξιωματικών, ως και των εν αποτάξει και αποστρατεία τοιούτων, ανεξαρτήτως του χρόνου, αφ' ου οι τελευταίοι ούτοι διατελούσιν εν αποστρατεία ή αποτάξει. Εις την ανωτέρω διάταξιν υπάγονται και απολυόμενοι της υπηρεσίας στρατιωτικοί υπάλληλοι, ως και οι έφεδροι αξιωματικοί και ανθυπασπισταί και οι τούτοις εξομοιούμενοι στρατιωτικοί υπάλληλοι, οίτινες, κληθέντες εις την ενεργόν υπηρεσίαν, απελύθησαν των τάξεων του στρατού ή διεγράφησαν του στελέχους της εφεδρείας δι' οιονδήποτε λόγον. Πάσα διάταξις αντικειμένη εις το παρόν καταργείται. Η ισχύς του Νομοθετικού τούτου Δ/τος άρχεται από της δημοσιεύσεως αυτού εις την Εφημερίδα της Κυβερνήσεως. 